**Β7. ΠΟΛΙΤΙΚΗ ΠΟΙΟΤΗΤΑΣ**

Το Τμήμα Εργοθεραπείας του Πανεπιστημίου Δυτικής Μακεδονίας (ΠΔΜ) έχει ως βασικό πυλώνα της λειτουργίας του την υψηλού επιπέδου σύγχρονη επιστημονική κατάρτιση, με έμφαση στις βασικές γνώσεις της επιστήμης της Εργοθεραπείας, προσφέροντας παράλληλα την ικανότητα προσαρμογής και αφομοίωσης της συνεχώς εξελισσόμενης τεχνολογίας. Η εργαστηριακή εκπαίδευση και η Κλινική Άσκηση των φοιτητών συνδέει επαρκώς, την θεωρητική κατάρτιση με τις εφαρμογές έτσι ώστε οι μελλοντικοί απόφοιτοι να γνωρίσουν το περιβάλλον, στο οποίο θα κινηθούν επαγγελματικά.

Στόχος του Τμήματος είναι η παραγωγή γνώσης στον τομέα της Εργοθεραπείας, ώστε ο φοιτητής να εκπαιδευτεί από το προπτυχιακό μέχρι το μεταπτυχιακό επίπεδο. Το Τμήμα επιδιώκει την αριστεία και είναι προσηλωμένο στις αρχές της αξιοκρατίας και της συνέπειας, μέσα σε ένα ακαδημαϊκό πλαίσιο δημιουργικής διδασκαλίας που αποβλέπει στην τόνωση της φιλομάθειας και της δημιουργικότητας των φοιτητών του.

Η Πολιτική Ποιότητας του τμήματος Εργοθεραπείας εναρμονίζεται με αυτή της Σχολής Επιστημών Υγείας όπως και ευρύτερα με αυτήν του ΠΔΜ. Βασίζεται σε μία φιλοσοφία πολύπλευρης ποιότητας με προσήλωση στις θεμελιώδεις αξίες της αφοσίωσης στην πρόοδο της επιστήμης, της βέλτιστης ικανοποίησης των απαιτήσεων των φοιτητών του, της τεχνικής και επιστημονικής αρτιότητας, της καινοτομίας και της αφοσίωσης στη μετάδοση της γνώσης, όπως αυτά εκφράζονται από το πρόγραμμα σπουδών του Τμήματος. Το τμήμα Εργοθεραπείας ακολουθώντας την Πολιτική Ποιότητας του ΠΔΜ είναι προσηλωμένο στην παροχή υψηλής ποιότητας ανώτατης εκπαίδευσης, αλλά και στην προσπάθεια ανάπτυξης ενός δημιουργικού περιβάλλοντος έρευνας και εργασίας. Η Γενική Συνέλευση και η Διοίκηση του τμήματος Εργοθεραπείας δεσμεύονται στη διασφάλιση της Ποιότητας στοχεύοντας στη συνεχή βελτίωση των παρεχόμενων υπηρεσιών και του προγράμματος σπουδών, της ερευνητικής δραστηριότητας και των διοικητικών υπηρεσιών, που αποτελούν στρατηγικό στόχο. Απώτερος σκοπός είναι η δημιουργία ενός ισχυρού πόλου γνώσης, ανάπτυξης και προσφοράς στην κοινωνία.

Η Πολιτική Ποιότητας του τμήματος Εργοθεραπείας εναρμονίζεται τόσο με τα κριτήρια πιστοποίησης (Ν.4009/2011, αρ. 70 - 72), όσο και με τις Αρχές και Κατευθυντήριες Οδηγίες για τη Διασφάλιση Ποιότητας στον Ευρωπαϊκό Χώρο Ανώτατης Εκπαίδευσης (ESG 2015), και είναι σύμφωνη με τις απαιτήσεις της ΕΘΑΑΕ.

Το τμήμα Εργοθεραπείας θεωρεί τη διασφάλιση ποιότητας του έργου του, ως μια συνεχή διαδικασία ανάπτυξης, ενώ η διαρκής βελτίωση αποτελεί βασική προτεραιότητα σε όλες τις δραστηριότητές του. Στο πλαίσιο αυτό εφαρμόζονται έγκυρες και αξιόπιστες διαδικασίες καταγραφής και εσωτερικής αποτίμησης του έργου του. Κύριο μέλημα των διαδικασιών, στις οποίες αντανακλώνται οι αρχές της συνεργασίας και της ομαδικότητας, είναι η λειτουργία του Τμήματος βάση προτύπων δράσεων και υιοθέτησης καλών πρακτικών, όπου αυτές αναγνωρίζονται. Η ΜΟ.ΔΙ.Π. του Πανεπιστημίου Δυτικής Μακεδονίας αποτελεί το κεντρικό συντονιστικό όργανο των διαδικασιών διασφάλισης ποιότητας και αξιολόγησης του τμήματος Εργοθεραπείας.

Το όραμα του τμήματος Εργοθεραπείας είναι να καταστεί θύλακας γνώσης και προσφοράς στην κοινωνία, αλλά και να συμβάλει στην αντιμετώπιση των κοινωνικών, πολιτιστικών και αναπτυξιακών αναγκών του τόπου και του λαού μας, με προσήλωση στις αρχές της επιστημονικής δεοντολογίας, της αειφορίας, της βιώσιμης ανάπτυξης, της κοινωνικής συνοχής και της λογοδοσίας έχοντας πάντα στον πυρήνα του έργου του τους φοιτητές του .

Μέσα από τη θέσπιση και τη συνεχή, ανασκόπηση, επανασχεδιασμό και επαναπροσδιορισμό της πολιτικής ποιότητας, το τμήμα Εργοθεραπείας δεσμεύεται στο να επιτύχει ακόμα υψηλότερες επιδόσεις. Με αυτή τη στρατηγική θα αναδείξει αξίες, πρότυπα και παραδείγματα, ώστε να βοηθήσει σε τοπικό και περιφερειακό επίπεδο προς μια σταθερή πορεία ανάπτυξης.

Κύριος αντικειμενικός σκοπός της Πολιτικής Ποιότητας του τμήματος Εργοθεραπείας είναι η συνεχής βελτίωση των επιδόσεών του, με ταυτόχρονη δημιουργία προστιθέμενης αξίας για τους αποδέκτες, αξιοποιώντας την εμπειρία, τις γνώσεις και τη δυναμική του ανθρώπινου δυναμικού. Στο πλαίσιο της Πολιτικής Ποιότητας, το τμήμα Εργοθεραπείας ενθαρρύνει τη διασφάλιση της ποιότητας, και τη συνεχή βελτίωση που τεκμαίρεται μέσα από την ικανοποίηση συγκεκριμένων βασικών στόχων ποιότητας που ανασκοπούνται κατά τακτά διαστήματα και που αποβλέπουν στη(ν):

* αποτελεσματική παροχή υπηρεσιών εκπαίδευσης υψηλής αξίας,
* συνεχή βελτίωση και αναβάθμιση της εκπαιδευτικής διαδικασίας,
* συμμετοχή σε επιστημονικά, ερευνητικά, εκπαιδευτικά έργα και την αξιοποίηση των αποτελεσμάτων και της καινοτομίας,
* πρόσληψη προσωπικού υψηλής ειδίκευσης και κατάρτισης,
* διάχυση της γνώσης και συνεχή ανάπτυξη και εξέλιξη σε τεχνολογίες αιχμής,
* συμμετοχή στις αναπτυξιακές ανάγκες της χώρας και τη συμβολή στο εθνικό σχέδιο για την ανασυγκρότηση της χώρας στην κατεύθυνση της αειφορίας,
* συνεχή βελτίωση των συνθηκών εργασίας και της ποιότητας ζωής ,
* μεγιστοποίηση της ικανοποίησης των αποδεκτών των υπηρεσιών,
* ενίσχυση και προώθηση της έρευνας,
* προώθηση της αριστείας μέσω της λειτουργικής υποστήριξης της φοιτητικής κοινότητας
* βελτίωση της ελκυστικότητας και διεθνοποίησης του τμήματος,
* ανάδειξη στην κοινωνία, την πολιτεία, αλλά και τη διεθνή επιστημονική κοινότητα του έργου που συντελείται ,
* διαφάνεια σε όλα τα επίπεδα,
* βελτίωση υπηρεσιών και υποδομών του τμήματος,
* υιοθέτηση όλων των απαραιτήτων διεργασιών και διαδικασιών που διασφαλίζουν την απρόσκοπτη και αξιόπιστη εσωτερική́ και εξωτερική́ αξιολόγηση του Τμήματος, η οποία ανατροφοδοτεί με τη σειρά της το σχεδιασμό της Στοχοθεσίας,
* προστασία προσωπικών δεδομένων.

Η πολιτική ποιότητας του ΕΡΓΟΘΕΡΑΠΕΊΑΣ πραγματοποιείται με:

* τη δέσμευση για συμμόρφωση με το νομικό και κανονιστικό πλαίσιο του Ιδρύματος (ΠΔΜ),
* τη θέσπιση, ανασκόπηση, επανασχεδιασμό και επαναπροσδιορισμό των στόχων της διασφάλισης ποιότητας, οι οποίοι εναρμονίζονται πλήρως με τη στρατηγική του Ιδρύματος,
* τη διάχυσή της στα ενδιαφερόμενα μέρη στο Πανεπιστήμιο,
* τους εσωτερικούς ελέγχους.
* την οργάνωση του εσωτερικού συστήματος διασφάλισης ποιότητας,
* τη συνεχή βελτίωση της μάθησης και της διδασκαλίας, της έρευνας και της καινοτομίας,
* τη διασφάλιση ποιότητας του ΠΠΣ και τη συμμόρφωσή με τα πρότυπα της ΕΘΑΑΕ,
* την αποτελεσματική οργάνωση, ανάπτυξη και διατήρηση των υποδομών,
* τη διάθεση και αποτελεσματική διαχείριση των αναγκαίων πόρων για τη λειτουργία του Τμήματος,

Το τμήμα Εργοθεραπείας δεσμεύεται έναντι των φοιτητών, του εκπαιδευτικού προσωπικού, των συνεργατών και του προσωπικού του, ότι:

1. Θα εφαρμόζει και βελτιώνει την αποτελεσματικότητα του Συστήματος Διαχείρισης Ποιότητας (ΣΔΠ), και θα διαθέτει όλους τους οικονομικούς, τεχνικούς και ανθρώπινους πόρους που απαιτούνται γι’ αυτό, σε συνεργασία με την ΜΟΔΙΠ του Πανεπιστημίου Δυτικής Μακεδονίας.
2. Θα ελέγχει την καταλληλότητα της δομής και της οργάνωσης του Προγράμματος Σπουδών, την επιδίωξη μαθησιακών αποτελεσμάτων και προσόντων σύμφωνα με το Ευρωπαϊκό και το Εθνικό Πλαίσιο Προσόντων Ανώτατης Εκπαίδευσης, την καταλληλότητα των προσόντων του διδακτικού προσωπικού, και θα προωθεί την ποιότητα και αποτελεσματικότητα του διδακτικού έργου.
3. Θα φροντίζει για την προώθηση της ποιότητας και ποσότητας του ερευνητικού έργου των μελών του Τμήματος και θα αναζητά τη σύνδεση της διδασκαλίας με την έρευνα, επεκτείνοντας το επίπεδο ζήτησης των αποκτώμενων προσόντων των αποφοίτων στην αγορά εργασίας.
4. Θα προωθεί την ποιότητα των υποστηρικτικών υπηρεσιών, όπως οι διοικητικές υπηρεσίες, οι βιβλιοθήκες και οι υπηρεσίες φοιτητικής μέριμνας.
5. Θα βελτιώνει τη λειτουργία του τμήματος μέσω τακτικών ανασκοπήσεων του ΣΔΠ και αξιολογήσεων της αποτελεσματικότητας όλων των σχετικών διεργασιών και εφόσον κρίνεται αναγκαίο, θα αναθεωρεί τους αντικειμενικούς στόχους ποιότητας.
6. Η διοίκηση του τμήματος θα προγραμματίζει δράσεις κατάρτισης και επικοινωνίας σχετικά με την Πολιτική Ποιότητας σε όλο το προσωπικό. Επίσης, θα θέτει τους στόχους, η ικανοποίηση των οποίων είναι απαραίτητη για να υπάρχει συμμόρφωση με τις απαιτήσεις της Πολιτικής Ποιότητας, ενώ θα λαμβάνεται κάθε απαραίτητο μέτρο για την εξασφάλιση των συνθηκών και προϋποθέσεων για την υλοποίηση όλων των παραπάνω. Στα πλαίσια της παραπάνω δέσμευσης εντάσσεται η χρήση αναλυτικών κανονισμών για όλες τις λειτουργίες και διεργασίες που εφαρμόζονται. Κοινή προσπάθεια όλων των εργαζόμενων στο τμήμα Εργοθεραπείας αποτελεί η στήριξη της ανταγωνιστικότητας μέσω της συνεχούς βελτίωσης της παρεχόμενης εκπαίδευσης, έρευνας και υπηρεσιών.

Η πολιτική διασφάλισης του τμήματος Εργοθεραπείας δημοσιοποιείται, διαχέεται και εφαρμόζεται σε όλα τα εμπλεκόμενα μέλη του, ΔΕΠ, ΕΔΙΠ, ΕΤΕΠ, Διοικητικούς Υπαλλήλους καθώς και φοιτητές, ώστε να αναλαμβάνουν όλοι την ευθύνη για τη διασφάλιση ποιότητας που τους αναλογεί. Οι φοιτητές δε, ενημερώνονται για την πολιτική ποιότητας του Τμήματός τους και ευρύτερα του Πανεπιστημίου, από την αρχή της φοίτησής τους, στο πλαίσιο της ειδικής εκδήλωσης υποδοχής νεοεισερχόμενων φοιτητών/τριών.

Το Τμήμα Εργοθεραπείας επικοινωνεί την πολιτική ποιότητάς του σε εκδηλώσεις καθώς και σε συναντήσεις με επαγγελματικούς, ερευνητικούς, κοινωνικούς, περιβαλλοντικούς, πολιτιστικούς και τοπικούς φορείς.

Η Δήλωση Πολιτικής Ποιότητας είναι ανηρτημένη στην ιστοσελίδα του Τμήματος στον ακόλουθο σύνδεσμο: <https://ot.uowm.gr/politiki-poiotitas/> . Το Όραμα, η Αποστολή, η Στρατηγική και η Πολιτική Ποιότητας του Τμήματος Εργοθεραπείας είναι επίσης δημοσιευμένες στην ιστοσελίδα του Τμήματος.